Komisjoni määrus (EÜ) nr 2199/2003,

16. detsember 2003,

milles sätestatakse üleminekumeetmed nõukogu määruse (EÜ) nr 1259/1999 kohaldamiseks 2004. aastal seoses ühtse pindalatoetuse kavaga Tšehhi Vabariigis, Eestis, Küprosel, Lätis, Leedus, Ungaris, Maltal, Poolas, Sloveenias ja Slovakkias

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingut, eriti selle artikli 2 lõiget 3,

võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingut, eriti selle artiklit 41,

ning arvestades järgmist:

(1) Nõukogu 17. mai 1999. aasta määruse (EÜ) nr 1259/1999 (millega kehtestatakse ühise põllumajanduspoliitika raames kohaldatavate otsetoetuskavade ühised eeskirjad, [1] viimati muudetud Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia (edaspidi "uued liikmesriigid") ühinemislepinguga) artikliga 1b lubatakse uutel liikmesriikidel asendada kõnealuse määruse artiklis 1 osutatud toetuskavade alusel tehtavad maksed ühtse toetusega (edaspidi "ühtne pindalatoetus").

(2) See säte jõustub ühinemise kuupäeval. Uutes liikmesriikides kehtivalt süsteemilt kõnealuse sätte kohaldamisest tulenevale süsteemile ülemineku ettevalmistamise hõlbustamiseks on asjakohane näha esimeseks kohaldamisaastaks ette üleminekumeetmed ning anda võimalus teha erandlikel asjaoludel ettemakseid.

(3) On asjakohane kehtestada erisätted, mis käsitlevad ühtse pindalatoetuse kava alusel 2004. aastal antava summa ümberarvestamist uute liikmesriikide omavääringutesse. Kohaldatavad vahetuskursside rakendusjuhud määratakse kindlaks nõukogu 15. detsembri 1998. aasta määruse (EÜ) nr 2799/98 (millega kehtestatakse põllumajanduse eurol põhinev valuutakord) [2] artiklis 3 nimetatud kriteeriumide alusel.

(4) Ühtse pindalatoetuse kava nõuetekohase rakendamise tagamiseks tuleks kohaldada komisjoni 11. detsembri 2001. aasta määrust (EÜ) nr 2419/2001, millega sätestatakse nõukogu määrusega (EMÜ) nr 3508/92 kehtestatud teatavate ühenduse toetuskavade ühtse haldus- ja kontrollisüsteemi üksikasjalikud rakenduseeskirjad, [3] kui käesolevas määruses ei ole sätestatud teisiti.

(5) Selle tagamiseks, et põllumajandusmaad hoitaks määruse (EÜ) nr 1259/1999 artikli 1b lõikes 6 osutatud keskkonnakaitse nõuetele vastavas heas põllumajanduslikus seisukorras, on asjakohane kehtestada ühine raamistik, mille raames võib iga uus liikmesriik võtta vastu standardid, võttes arvesse asjaomaste alade eriomadusi, sh mulla- ja ilmastikutingimusi, olemasolevat põllumajandustootmist (maakasutus, külvikord, tootmisviisid) ja põllumajandusstruktuure.

(6) Käesoleva määrusega ettenähtud meetmed on kooskõlas asjaomaste korralduskomiteede arvamusega,

ON VASTU VÕTNUD KÄESOLEVA MÄÄRUSE:

Artikkel 1

Teema

Käesolevas määruses sätestatakse üleminekumeetmed määruse (EÜ) nr 1259/1999 artikliga 1b ettenähtud ühtse põllumajandustoetuse kava rakendamiseks 2004. aastal uutes liikmesriikides.

Artikkel 2

Vahetuskurss

Ühtse pindalatoetuse kava alusel antava summa uute liikmesriikide omavääringutesse ümberarvestamise rakendusjuht on 1. juuli 2004.

Kasutatav vahetuskurss on ajavahemikus 1. jaanuar 2004 kuni 30. juuni 2004 kohaldatavate vahetuskursside keskmine, mis arvutatakse põhimõttel pro rata temporis.

Komisjon kehtestab keskmise vahetuskursi 31. juuliks 2004.

Artikkel 3

Määruse (EÜ) nr 2419/2001 kohaldamine

Ühtse pindalatoetuse kava suhtes kohaldatakse määrust (EÜ) nr 2419/2001, välja arvatud artikli 5 lõike 1 punkt c ja lõige 2, artikli 6 lõiked 2 ja 3, artiklid 7, 9 ja 10, artikli 13 lõiked 24, artikli 18 lõike 1 punkt b ja c, artiklid 2429, artikli 31 lõige 3 ja artiklid 3243.

Artikkel 4

Ühtse pindalatoetuse taotlus

1. Ühtse pindalatoetuse saamiseks esitab põllumajandustootja pädevale asutusele uue liikmesriigi kehtestatavaks kuupäevaks, mis ei ole hilisem kui 15. juuni 2004, taotluse, milles märgitakse määruse (EÜ) nr 1259/1999 artikli 1b lõikes 5 osutatud tingimuste kohaselt kõlblikud alad.

2. Ühtse pindalatoetuse kavaga seotud taotluste muudatuste puhul on määruse (EÜ) nr 2419/2001 artikli 8 lõikes 2 osutatud kuupäev 15. juuni 2004.

3. Ühtse pindalatoetuse taotlust käsitatakse toetusetaotlusena määruse (EÜ) nr 2419/2001 artikli 2 punktis i määratletud tähenduses.

Artikkel 5

Toetuse saamise tingimustega seotud vähendused ja väljaarvamised

1. Kui halduskontrolli või kohapeal tehtud kontrolli tulemusel leitakse, et deklareeritud pindala ja määruse (EÜ) nr 2419/2001 artikli 2 punkti r tähenduses kindlaksmääratud pindala erinevus on üle 3 %, kuid alla 30 % kindlaksmääratud pindalast, vähendatakse kõnealuse aasta jaoks ühtse pindalatoetuse alusel antavat summat leitud vahe kahekordse väärtuse võrra, välja arvatud määruse (EÜ) nr 2419/2001 artiklis 48 määratletud vääramatu jõu või erandlike asjaolude korral.

Kui erinevus on üle 30 % kindlaksmääratud pindalast, kõnealuse aasta puhul toetust ei anta.

Kui erinevus on üle 50 %, arvatakse põllumajandustootja veelkord toetuse saajate hulgast välja toetuse suuruse ulatuses, mis vastab deklareeritud pindala ja kindlaksmääratud pindala vahele. Kõnealune summa tasaarvestatakse toetusemaksetega, mida põllumajandustootjal on õigus saada taotluste raames, mis ta esitab kolme kalendriaasta jooksul pärast kalendriaastat, mil eeskirjade eiramine on avastatud.

2. Kui deklareeritud pindala ja kindlaksmääratud pindala erinevused tulenevad tahtlikest eeskirjade eiramistest, ei anta kõnealusel kalendriaastal põllumajandustootjale toetust, millele tal oleks olnud õigus.

Kui erinevus on üle 20 % kindlaksmääratud pindalast, arvatakse põllumajandustootja veelkord toetuse saajate hulgast välja toetuse suuruse ulatuses, mis vastab deklareeritud pindala ja kindlaksmääratud pindala vahele. Kõnealune summa tasaarvestatakse toetusemaksetega, mida põllumajandustootjal on õigus saada taotluste raames, mis ta esitab kolme kalendriaasta jooksul pärast kalendriaastat, mil eeskirjade eiramine on avastatud.

3. Määruse (EÜ) nr 2419/2001 artikli 2 punkti r tähenduses kindlaksmääratud pindala kehtestamiseks on toetuse andmisel kasutatavad eeskirjad määruse (EÜ) nr 1259/1999 artikli 1b lõikes 5 ja lõike 6 esimeses lõigus ning artiklis 4 sätestatud eeskirjad.

Artikkel 6

Head põllumajandus- ja keskkonnatingimused

1. Uued liikmesriigi tagavad, et kogu põllumajandusmaad ning eelkõige tootmiseks mittekasutatavad maad, hoitaks heades põllumajandus- ja keskkonnatingimustes.

Uued liikmesriigid määratlevad heade põllumajandus- ja keskkonnatingimuste miinimumnõuded lisas sätestatud raamistiku alusel, võttes arvesse asjaomaste pindalade eriomadusi, sh mulla- ja ilmastikutingimusi, olemasolevat põllumajandustootmist, maakasutust, külvikorda, tootmisviise ja põllumajandusstruktuure.

2. Kui konkreetsele põllumajandustootjale omistatava tegevuse või tegevusetuse tulemusel 2004. aastal lõikes 1 osutatud miinimumnõudeid ei täideta, vähendatakse ühtse pindalatoetuse alusel kindlaksmääratud kogusummat 2004. aastal järgmiselt:

a) kui liikmesriigi määratletud mis tahes miinimumnõue on jäänud täitmata hooletusest, on vähendusprotsent 5 % kogusest, mis on määratud kindlaks pindala jaoks, mille puhul on nõudeid eiratud. Vähendusi kohaldatakse üksteisest sõltumatult ja individuaalselt. Vähenduste kogusumma ei ületa siiski 5 % kindlaksmääratud toetuste kogusummast;

b) kui liikmesriigi määratletud mis tahes miinimumnõue on jäetud täitmata tahtlikult, on vähendusprotsent 20 % kogusest, mis on määratud kindlaks pindala jaoks, mille puhul on nõudeid eiratud. Vähendusi kohaldatakse üksteisest sõltumatult ja individuaalselt. Vähenduste kogusumma ei ületa siiski kogusummat, mis on määratud kindlaks pindala jaoks, mille puhul on nõudeid eiratud;

c) kui liikmesriigi määratletud kõik miinimumnõuded on jäetud täitmata tahtlikult, pindala jaoks, mille puhul on nõudeid on eiratud, toetust ei anta. Kui nõuete eiramine on seotud üle 50 % kindlaksmääratud pindalast, arvatakse põllumajandustootja ühtse pindalatoetuse saajate hulgast jooksval kalendriaastal täielikult välja.

Esimese lõiguga ettenähtud vähenduste kogusumma ei ole suurem kui antava toetuse kogusumma.

3. Käesoleva määrusega ettenähtud vähendamiste ja väljaarvamiste kohaldamine ei tohiks piirata muude ühenduse või siseriiklike sätetega kehtestatud karistuste kohaldamist.

Artikkel 7

Vähenduskoefitsient

Kui pindalatoetused ületavad uues liikmesriigis pärast artiklite 5 ja 6 kohaldamist määruse (EÜ) nr 1259/1999 artikli 1b lõikes 3 osutatud aastast rahalist toetust, edastab uus liikmesriik komisjonile hiljemalt 30. novembriks 2004 kõnealuse määruse artikli 1b lõikes 7 osutatud vähenduskoefitsiendi.

Artikkel 8

Maksmine

1. Toetusi makstakse kord aastas ajavahemikus 1. detsember 2004 kuni 30. aprill 2005.

2. Erandina käesoleva artikli lõikest 1 ning määruse (EÜ) nr 1259/1999 artikli 11 lõikes 2 osutatud korras võib komisjon lubada uuel liikmesriigil, arvestades nende eelarveseisundit, teha enne 1. detsembrit kuni 50 % ulatuses ettemakseid piirkondades, kus põllumajandustootjad on erandlike asjaolude tõttu tõsistes rahalistes raskustes.

Artikkel 9

Teabe edastamine komisjonile

1. Uus liikmesriik edastab hiljemalt 15. septembriks 2004 ühtse pindalatoetuse kava alusel vastuvõetud taotluste kokkuvõtte, kuhu on märgitud kõnealuste taotluste jaoks artikli 4 kohaselt kehtestatud kogusumma.

2. Nad edastavad hiljemalt 15. maiks 2005 lõplikud andmed pindalade kohta, mille jaoks toetust on tegelikult makstud pärast artiklites 5 ja 6 ettenähtud vähendusi.

Artikkel 10

Jõustumine

Käesolev määrus jõustub 1. mail 2004 Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingu jõustumise korral.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 16. detsember 2003

Komisjoni nimel

komisjoni liige

Franz Fischler

[1] EÜT L 160, 26.6.1999, lk 113.

[2] EÜT L 349, 24.12.1998, lk 1.

[3] EÜT L 327, 12.12.2001, lk 11. Määrust on viimati muudetud määrusega (EÜ) nr 493/2003 (ELT L 73, 19.3.2003, lk 5).

--------------------------------------------------

LISA

ARTIKLIS 6 OSUTATUD HEAD PÕLLUMAJANDUS- JA KESKKONNATINGIMUSED

Teema | Standardid |

Mulla erosioon: Mulla kaitsmine sobivate vahenditega | Minimaalne muldkateKohaspetsiifilistele tingimustele vastav maa kasutusVeepüüde terrassid |

Mulla orgaaniline aine: Mulla orgaanilise aine säilitamine asjakohaste tegevuste abil | Vajadusel külvikordade standardidKoristusjäätmete käitlus haritaval maal |

Mulla struktuur: Mulla struktuuri säilitamine sobivate vahendite abil | Masinate asjakohane kasutamine |

Minimaalne hooldustööde tase: Hooldustööde minimaalse taseme tagamine ja asustuse kahjustamise vältimine | Minimaalne loomkoormus ja/või asjakohane režiimPüsirohumaade kaitseMaastikule iseloomulike vormide säilitaminePõllumajandusmaa võsastumise vältimine |

--------------------------------------------------